Õiend 
Hooldajatoetuse määramise ja maksmise tingimuste ja korra juurde 

Hooldajatoetuse maksmise eesmärk on tagada puudega isikule igapäevane kõrvalabi, juhendamine ja järelevalve, mis toetab tema iseseisvat toimetulekut.
Kuni 2005. aastani tegeles hooldajatoetuse määramise ja maksmisega Sotsiaalkindlustusamet ning toetuse väljamaksmine teostati riigi eeelarvest. 
Vastavalt 01.04.2005. a tehtud Sotsiaalhoolekandeseaduse muudatusele võib valla- või linnavalitsus määrata ning maksta 18-aastase ja vanema inimese teovõimelisele hooldajale või eestkostjale hooldajatoetust kohaliku omavalitsuse volikogu kehtestatud tingimustel ja korras. 
28.04.2005. a kinnitas Narva Linnavolikogu Hooldajatoetuse määramise ja maksmise korra Narva linnas, mis reguleerib käesoleva ajani hooldajatoetuse määramist ja maksmist Narva linnas. Vastavalt ülalmainitud korrale hooldajatoetust on õigus saada isikul, kelle hooldatav vajab kõrvalabi, juhendamist, järelvalvet või hooldust igal ööpäeval või ööpäevaringselt (ehk raske ja sügava puudega isikute hooldajal).
Vastavalt Sotsiaalmaksuseadusele maksab vald või linn sotsiaalmaksu Eestis elava isiku eest, kes hooldab puudega isikut perekonna seaduse § 105 alusel  ja kellele valla- või linnavalitsus maksab toetust puudega isiku hooldamise eest ja kes ei tööta ega saa riiklikku pensioni. 

Jälgides ülalmainitud õiguslikke regulatsioone, kulutas Narva linn hooldajatoetuse ja hooldajate eest sotsiaalmaksu maksmiseks umbes 2,5 miljonit krooni aastas, mis, arvestades tänast linna finantsolukorda ei ole 2010. aastal võimalik. 
Samas Sotsiaalhoolekandeseaduse järgi on kohalik omavalitsus kohustatud korraldama linnas elavatele isikutele vajaliku abi andmist. 

Selleks, et võimaldada vähemalt nende isikutele hoolduse korraldamist, kes vajavad seda ööpäevaringselt oli otsustatud maksta hooldajatoetust ainult nendele hooldajatele, kelle hooldatavatel on Sotsiaalkindlustusameti otsusega tuvastatud sügav puue. Antud muudatus võimaldab kokku hoida 1,5 miljonit krooni, kuid selle teostamiseks on vaja teha muudatusi Hooldajatoetuse määramise ja maksmise korras.
Peale selle 4-aastane hooldajatoetuse määramine ja maksmine 2005. aastal vastuvõetud korra alusel näitas, et kord vajab olulist täpsustamist ja täiendamist. Samuti on vaja kinnitada ka hooldajatoetuse taotluse vormi. 

Arvestades ülaltoodud taotleb Sotsiaalabiamet Hooldajatoetuse määramise ja maksmise tingimuste ja korra kinnitamist.

Galina Vologdina

Direktori kohusetäitja

T.Patsanovskaja

3569610
